section_heading: Taksonomija
paragraph_text: Paraceratherium bugtiense (Forster Cooper, 1911.), iz Pakistana za vrijeme oligocena, tipična je vrsta roda Paraceratherium. Baluchitherium osborni (Forster Cooper, 1913.) je mlađi sinonim. Prvi je put pronađena u formaciji Chitarwata u brdima Bugti (Beludžistan), nakon čega je dobila svoj naziv. Tijekom posljednjih desetljeća francusko-pakistanski je tim (Antoine et al., 2004.; Métais et al., 2009.) pronašao nove primjerke P. bugtiense.